Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите за социјална заштита Арифе Адеми со службена легитимација број 0012 и Зорица Цветковска со службена легитимација број 0006, изврши вонреден инспекциски надзор над субјектот на инспекциски надзор ЈУ Меѓуопштински центар за социјална работа Радовиш, со седиште на ул. „22 Октомври“, бб, застапуван од В.Д Директорот Драги Димитриев со Записник ИП1 број 16-329 од 23.09.2021 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/20, 311/20 и 163/21) го донесе следното

**Р Е Ш Е Н И Е**

Се наредува на Драги Димитриев, В.Д Директор на ЈУ Меѓуопштински Центар за социјална работа Радовиш (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, Законот за семејство, подзаконските, општите, поединечните и другите акти донесени врз нивна основа, да ги преземе следните мерки во роковите и од страна на одговорното лице:

1. Центарот, да ги извести малолетните деца за можните последици од нивните одлуки во однос на мајката во зависност од возраста и степен на развиток и секогаш кога ставовите на децата покажуваат приврзаност со едниот родител а разочараност кон другиот да ги извести децата за можните последици од нивните одлуки, согласно член 79 став 2 од Законот за семејство.

**Рокот за извршување на изречената инспекциска мерка изнесува 15 дена од приемот на решението.**

2. Центарот, да преземе потребни мерки заради заштита на личноста, правата и интересите на децата, да ги предупреди двајцата родители за недостатоците во воспитанието и развојот на децата, согласно член 83, 84, 85 и 86 од Законот за семејство.

**Рокот за извршување на изречената инспекциска мерка изнесува 15 дена од приемот на решението.**

3. Раководното или друго овластено лице во установата е должен веднаш по истекот на рокот за извршување на инспекциските мерки, а најдоцна во рок од три дена, писмено да ги извести инспекторите дали се извршени инспекциските мерки, согласно член 334 став 4 од Законот.

4. Жалбата изјавена против ова решение, не го одлага неговото извршување.

**О б р а з л о ж е н и е**

Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 3 од Законот за социјалната заштита, преку инспекторите за социјална заштита Арифе Адеми со службена легитимација број 0012 и Зорица Цветковска со службена легитимација број 0006, изврши вонреден инспекциски надзор над субјектот на инспекциски надзор ЈУ Меѓуопштински Центар за социјална работа Радовиш, со седиште на ул.„22 Октомври„, бб застапувано од В.Д Директорот Драги Димитриев состави Записник бр.16-329 од 23.09.2021 година, во кој се констатирани недостатоци и неправилности во постапката за регулирање на лични односи и непосредни контакти на малолетните деца со родителот со кого не живеат..

Жалбата не го задржува извршувањето на решението согласно член 340 став 2 од Законот.

Врз основа на изнесеното се одлучи како во диспозитивот на ова решение

**Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-329 од 27.09.2021 година

**Инспектори за социјална заштита:**

Арифе Адеми

Зорица Цветковска